A.

A vízgyűjtő-gazdálkodási tervek a következő elemeket tartalmazzák: 1. a vízgyűjtő kerület jellemzőinek általános leírása, az 5. cikk és a II. melléklet szerint. Ez tartalmazza: 1.1. a felszíni vizekre: — a víztestek elhelyezkedésének és határainak térképen történő bemutatását, — a vízgyűjtőn belüli ökorégiók és felszínivíztest-típusok, térképen történő bemutatását, — a felszínivíztest-típusok referenciaviszonyainak meghatározását; 1.2. a felszín alatti vizekre: — a felszín alatti víztestek elhelyezkedésének és határainak térképen történő bemutatását; 2. a jelentős terhelések, valamint az emberi tevékenységek felszíni és a felszín alatti vizek állapotára gyakorolt hatásainak összefoglalása, beleértve: — a pontforrásokból eredő szennyezés becslését, — a diffúz forrásokból eredő szennyezés becslését, a földhasználat összefoglaló bemutatását is beleértve, — a víz mennyiségi állapotára ható terhelések számbavétele a vízkivételeket is beleértve, — az emberi tevékenységből származó, a víz állapotára gyakorolt egyéb hatások elemzését; 3. a 6. cikk és a IV. melléklet által megkívánt védett területek azonosítása és térképi ábrázolása; 4. a 8. cikk és a V. melléklet szerint kialakított ellenőrző hálózatok térképe, és a fenti előírások alapján elvégzett megfigyelő programok eredményeinek bemutatása térképi formában az alábbiak állapotáról: 4.1. felszíni vizek (ökológiai és kémiai); 4.2. felszín alatti vizek (kémiai és mennyiségi); 4.3. védett területek, 5. a felszín alatti és felszíni vizekre és a védett területekre vonatkozó 4. cikk szerinti környezeti célkitűzések listája, ideértve különösen azoknak az eseteknek az azonosítását, amelyeknél igénybe vették a 4. cikk (4), (5), (6) és (7) bekezdését, és az e cikk által megkívánt vonatkozó információk; 6. a vízhasználat 5. cikk és a III. melléklet szerinti gazdasági elemzésének összefoglalását; 7. a 11. cikk szerinti intézkedési program vagy programok összefoglalása, beleértve az arra vonatkozó adatokat is, hogy ezek hogyan segítik elő a 4. cikkben megállapított célkitűzések elérését; 7.1. a vizek védelmére irányuló közösségi joganyag átvételéhez megkívánt intézkedések összefoglalása; 7.2. beszámoló azokról a gyakorlati lépésekről és intézkedésekről, amelyeket a vízhasználati költségek megtérülése 9. cikk szerinti elvének az alkalmazására tettek; 7.3. a 7. cikk követelményeinek teljesítését szolgáló intézkedések összefoglalása, 7.4. a vízkivételek és a tározások szabályozásainak összefoglalása, beleértve az olyan esetek jegyzékeire és meghatározására történő hivatkozásokat is, ahol kivételt tettek a 11. cikk (3) bekezdésének e) pontja alapján; 7.5. a pontszerű bevezetésekre és egyéb, a vizek állapotára hatással levő tevékenységekre elfogadott szabályozások összefoglalása a 11. cikk (3) bekezdésének g) és i) pontja szerint; 7.6. azon esetek felsorolása, amelyekben a felszín alatti vizekbe közvetlen bevezetést engedélyeztek a 11. cikk (3) bekezdésének j) pontja szerint; 7.7. az elsőbbségi anyagokkal kapcsolatban a 16. cikknek megfelelően tett intézkedések összefoglalása; 7.8. a rendkívüli szennyezési események hatásainak megelőzésére és csökkentésére tett intézkedések összefoglalása; 7.9. a 11. cikk (5) bekezdése szerint tett intézkedések összefoglalása, olyan víztestekre, amelyeknél nem valószínű, hogy elérik a 4. cikkben előírt célkitűzéseket; 7.10. azoknak a kiegészítő intézkedéseknek a részletei, amelyeket úgy ítéltek meg, hogy szükségesek a megállapított környezeti célkitűzések eléréséhez; 7.11. azoknak az intézkedéseknek a részletei, amelyeket a tengervizek szennyeződésének növekedése elkerülésére tettek a 11. cikk (6) bekezdésének megfelelően; 8. a vízgyűjtő kerületre készült bármely egyéb, részletesebb programnak és gazdálkodási tervnek a jegyzéke, amely egyes részvízgyűjtőkkel, szektorokkal, a víztípusok problémáival foglalkozik, azok tartalmának összefoglalásával együtt; 9. a közvélemény tájékoztatására és konzultációkra tett intézkedések összefoglalása, azok eredményei és a tervek erre visszavezethető változtatásai; 10. az I. melléklet szerinti hatáskörrel rendelkező hatóságok listája; 11. a kapcsolattartó pontok és az eljárások, a háttér-dokumentációk és információk megszerzéséhez a 14. cikk (1) bekezdésében meghatározottak szerint és különösen a 11. cikk (3) bekezdésének g) és i) pontjának megfelelően elfogadott szabályozási intézkedések és a 8. cikknek, valamint az V. mellékletnek megfelelően gyűjtött ellenőrző adatok részletei.